หุ้นภาคเช้า31 พ.ค.ปิดลบ 8.42 จุด
หุ้นปิดตลาดการซื้อขายภาคเช้าที่ระดับ 1,130.21 จุด ลดลง 8.42 จุด มูลค่าการซื้อขาย 18,656 ล้านบาท
31 พ.ค. 2555

หุ้นปิดตลาดการซื้อขายภาคเช้าที่ระดับ 1,130.21 จุด ลดลง 8.42 จุด มูลค่าการซื้อขาย 18,656 ล้านบาท 




ตลาดหุ้นวันที่ 31 พ.ค. เปิดตลาดดัชนีปรับตัวลดลงแรงตามตลาดหุ้นต่างประเทศ โดยมีแรงขายในหุ้นขนาดใหญ่จนปิดตลาดการซื้อขายภาคเช้าที่ระดับ 1,130.21 จุด ลดลง 8.42 จุด หรือ 0.74% มูลค่าการซื้อขาย 18,656 ล้านบาท 
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย กล่าวว่า สาเหตุหลักที่ทำให้ดัชนีหุ้นปรับตัวลดลงเป็นผลมาจากนักลงทุนยังคงกังวลเรื่องวิกฤตในกลุ่มประเทศยุโรป จึงได้มีการดึงเงินออกจากการลงทุนในหุ้น ทำให้ราคาหุ้นปรับตัวลดลง และประเมินว่าความขัดแย้งทางการเมืองของไทยไม่ใช่ประเด็นหลัก
นักวิเคราะห์ต่างประเทศ กล่าวว่า ขณะนี้ให้น้ำหนักปัญหาการเมืองในยุโรป 50-60% ส่วนการเมืองไทยให้น้ำหนัก 20-30% แต่เป็นอะไรที่ต้องจับตา แต่เนื่องจากไทยมีข้อดีเรื่องจุดแข็งของภาคเอกชน เศรษฐกิจยังมีการขยายตัวอยู่ ดังนั้นให้เลือกลงทุนในกลุ่มที่เกี่ยงโยงกับการบริโภคภายในประเทศ
5 อันดับหุ้นที่มีการซื้อขายสูงสุด 
1.AAV ปิดที่ 3.78 บาท บวก 3.78 บาท มูลค่าการซื้อขาย 3,237 ล้านบาท 
2.PTTGC ปิดที่ 55 บาท ลดลง 0.75 บาท หรือ 1.35% มูลค่าการซื้อขาย 958 ล้านบาท 
3.SCC ปิดที่ 338 บาท เพิ่มขึ้น 2 บาท หรือ 0.59% มูลค่าการซื้อขาย 792 ล้านบาท 
4.KBANK ปิดที่ 148 บาท ลดลง 2.50 บาท หรือ 1.66% มูลค่าการซื้อขาย 584 ล้านบาท  
5.PTT ปิดที่ 306 บาท ลดลง 1 บาท หรือ 0.33% มูลค่าการซื้อขาย 561 ล้านบาท